KLASA: 061-01/21-01/01 URBROJ: 2133/05-01-21-1

Temeljem čl. 7. Odluke o javnim priznanjima Grada Ozlja (''Službeni glasnik'' Grada Ozlja br. 9/17) Odbor za dodjelu javnih priznanja Grada Ozlja objavljuje

# J A V N I P O Z I V

**za dostavu prijedloga za dodjelu javnih priznanja Grada Ozlja za 2020. godinu**

1. Objavljuju se uvjeti i rok za podnošenje prijedloga za dodjelu javnih priznanja Grada

 Ozlja za 2020. godinu.

1. Gradsko vijeće Grada Ozlja može dodjeljivati javna priznanja Grada Ozlja građanima

 Grada Ozlja, kao i drugim fizičkim i pravnim osobama (udrugama, ustanovama,

 trgovačkim društvima, vjerskim zajednicama i dr.), neovisno o njihovu prebivalištu i

 sjedištu, za istaknute uspjehe u radu, kojima osobito doprinose ugledu, razvoju i boljitku

 Grada Ozlja.

 Javna priznanja mogu se dodjeljivati i državljanima drugih zemalja, prijateljskim

 gradovima, međunarodnim organizacijama, ustanovama te udrugama.

 Iznimno, javna priznanja mogu se dati i posthumno, u kojem slučaju se ista uručuju

 zakonskim nasljednicima.

1. Javna priznanja Grada Ozlja su:
	1. Nagrada Grada Ozlja,
	2. Nagrada Grada Ozlja za životno djelo.

**Nagrada Grada Ozlja** je javno priznanje koje se može dodijeliti fizičkim osobama, udruzi, ustanovi, trgovačkom društvu i drugoj pravnoj osobi za iznimna postignuća i značajan doprinos u području gospodarskog i društvenog života Grada Ozlja, kao i za ostala osobito vrijedna postignuća ostvarena tijekom 2020. godine.

Nagrada Grada Ozlja dodjeljuje se iz sljedećih područja:

* + - uprave, gospodarstva i zaštite okoliša,
		- znanosti, umjetnosti, kulture, odgoja i obrazovanja,
		- zdravstva, socijalne skrbi i humanitarne djelatnosti,
		- sporta i tehničke kulture.

U jednoj kalendarskoj godini mogu se dodijeliti najviše četiri nagrade Grada Ozlja, po jedna iz svakog pojedinog područja.

**Nagrada Grada Ozlja za životno djelo** je javno priznanje koje se može dodijeliti fizičkoj osobi radi odavanja priznanja za cjelovito djelo koje je pojedinac ostvario tijekom radnog i životnog vijeka u području znanosti, kulture, umjetnosti, gospodarstva, odgoja i obrazovanja, zdravstva, športa i drugih djelatnosti, što predstavlja osobito vrijedan doprinos razvoju i ugledu Grada Ozlja.

Nagrada za životno djelo može se dodijeliti jednoj fizičkoj osobi, ukoliko joj do sada ista nije dodijeljena.

1. Prijedlog za dodjelu javnih priznanja mogu dati:
2. najmanje 1/3 članova Gradskog vijeća Grada Ozlja;
3. gradonačelnik Grada Ozlja,
4. radna tijela Gradskog vijeća,
5. vijeća MO na području Grada Ozlja,
6. političke stranke,
7. ovlašteni predstavnici udruga, ustanova, trgovačkih društava i drugih pravnih osoba sa sjedištem na području Grada Ozlja,
8. vjerske zajednice,
9. najmanje 10 građana s prebivalištem na području Grada Ozlja.
10. Prijedlog za dodjelu javnih priznanja podnosi se u pisanom obliku na utvrđenim obrascu

 (koji je objavljen na internetskoj stranici Grada Ozlja [www.ozalj.hr](http://www.ozalj.hr/)) i treba sadržavati:

* podatke o podnositelju prijedloga (ime prezime/naziv, prebivalište/sjedište),
* podatke o predloženoj fizičkoj osobi ili pravnoj osobi (ime prezime/naziv, prebivalište/sjedište),
* iscrpno obrazloženje prijedloga sa navođenjem postignuća radi kojih se podnosi prijedlog, te eventualnom dokumentacijom kojom se dokazuju izvanredni rezultati u radu,
* vrstu javnog priznanja za koje se fizička ili pravna osoba predlaže.
1. Prijedlog mora biti potpisan, a ukoliko je predlagatelj pravna osoba, mora biti potpisan

 i ovjeren od strane ovlaštene osobe predlagatelja.

Prijedlog se dostavlja Odboru za dodjelu javnih priznanja Grada Ozlja, Kurilovac 1,

47280 Ozalj.

Rok za dostavu prijedloga je **05. ožujka 2021. godine**.